पाकिस्तान क्रिकेट बोर्ड

पाकिस्तान क्रिकेट बोर्ड, पाकिस्तानमा क्रिकेटको लागि एक खेल शासकीय निकाय हो जुन पाकिस्तान राष्ट्रिय क्रिकेट टोलीद्वारा सञ्चालित सबै भ्रमण र खेलहरूको नियन्त्रण र आयोजनको लागि जिम्मेवार छ। सन् १९५२ देखि अन्तर्राष्ट्रिय क्रिकेट परिषद् (आइसिसी)को सदस्य रहेको यस संस्थाले आइसिसी अन्तर्गत हुने अन्तर्राष्ट्रिय क्रिकेट प्रतियोगिताहरूमा देशको पुरुष र महिला राष्ट्रिय टोलीको प्रतिनिधित्व गर्दछ। सन् १९४७ मा ब्रिटिस साम्राज्यको स्वतन्त्र प्रभुत्वको रूपमा पाकिस्तानको स्थापना पछि, स्थानीय पूर्वाधारहरू पहिले नै स्थापित भइसकेका र देश ब्रिटिस राजको अंश भएको कारण व्यावसायिक क्रिकेट वा अन्य क्रिकेट प्रतियोगिताहरू सोही वर्ष सुरु भएका थिए। सन् १९४८ मा क्रिकेट नियन्त्रण बोडको औपचारिक स्थापना नहुञ्जेलसम्म क्रिकेट खेलहरू अनौपचारिक रूपमा आयोजना गरिन्थ्यो। पाकिस्तान जुलाई १९५२ मा इम्पेरियल क्रिकेट कन्फरेन्स (हाल अन्तर्राष्ट्रिय क्रिकेट परिषद्को रूपमा चिनिन्छ) मा प्रवेश गरेको थियो, र त्यसपछि टेस्ट क्रिकेट खेल्दै पूर्ण सदस्य रहेको छ। पाकिस्तानले पहिलो टेस्ट शृङ्खला सन् १९५२ को अक्टोबर देखि डिसेम्बरसम्म भारतमा खेलेको थियो। सन्दर्भ सामग्रीहरू बाह्य कडीहरू आधिकारिक वेबसाइट